Foto: AP Photo/Desmond Boylan Kanada hukumati diplomatlarning yarmini Kubadagi elchixonadan chaqirtirib olmoqda. Bu haqda Associated Press agentligi Kanada Tashqi ishlar vazirligi bayonotiga asosan xabar berdi. Kanada tashqi siyosat idorasidan tushuntirishlaricha, bunday qadamga diplomatlar sog‘liq bilan bog‘liq «sirli» muammolar haqida shikoyat qilgani tufayli borilgan. 2017 yilning boshidan beri o‘n to‘rtinchi diplomatda aniq bir kasallikdan darak bermaydigan turli tushunarsiz alomatlar aniqlangan. Ta’kidlanishicha, 16 diplomatdan sakkiz nafari Kanadaning Gavanadagi elchixonasini tark etadi. Eslatib o‘tamiz, avvalroq OAV AQSh diplomatlariga Kubadagi «akustik hujumlarda» chigirtkalar izi topilgani haqida xabar bergandi.